stanford-oval/wikipedia huggingface dataset:
Spongdal

| Spongdal |
| --- | --- |
 Spongdal
 Koordinaatit: 63°21′21″N, 10°09′58″E 
Valtio:  Norja
Lääni:  Trøndelag
Kunta:  Trondheim
Pinta-ala:  
 – Maa:  0,28 km²
Väkiluku (2023):  525
 – Väestötiheys:  1 875 as./km²
Infobox OKVirheellinen NIMI-arvo: 
Spongdal on taajama Trondheimin kunnassa Trøndelagin läänissä Norjassa. Taajaman pinta-ala on 0,28 neliökilometriä ja asukasluku 525 vuonna 2023.
Sigurd Törnudd

Karl Gustaf Sigurd Törnudd (27. huhtikuuta 1873 Viipuri – 23. heinäkuuta 1963 Helsinki) oli suomalainen liikemies, lähetystövirkailija ja kirjailija.
Törnuddin vanhemmat olivat insinööri, valtiopäivämies Gustaf Törnudd (1832–1894) ja Fanny Serenius. Hän pääsi ylioppilaaksi 1891 Viipurin lyseosta ja opiskeli Helsingin yliopistossa. Törnudd valmistui agronomiksi Mustialan opistosta 1893. Hän toimi liikemiehenä ja oli Oy Tornator Ab:n kirjeenvaihtaja Tainionkoskella 1906–1918 sekä Yhdysvaltain lähetystön virkailija Helsingissä 1924–1933. Sotavuosina Törnudd toimi lennätinsensuurin ja kansanhuollon virkamiehenä.
Törnudd perusti vuonna 1920 Lento oy-nimisen lentoyhtiön joka teki huvilentoja kesäkuukausina 1920–1921 Helsingistä lähiympäristöön ja aina Tallinnaan ja Viipuriin.
Törnudd oli naimisissa vuodesta 1912 amerikkalaisen Elise von Moschziskerin (k. 1954) kanssa.
Teoksia

Kosmopolitism. Helios, Helsingfors 1907 (suomeksi nimellä Yleismaailmallisuus, Tekijä, Helsinki 1908)
Cosmopolitisme. Giard & Brière, Paris 1909
Kosmopolitiska studier 2 : Intellekt- och kroppsarbete : i anslutning till Professor Fahlbecks artikel ”Arbetarrörelsen på afvägar” i Statsvetenskaplig Tidskrift i Lund 1908. Helios, Helsingfors 1909
Räntefria pengar : 1. Vilket penningväsende är det bästa. 2. Polemik. 3. Kapitalräntans natur. Helsingfors 1933
Samhällsekonomien i ny belysning : en uppgörelse 1-2. Söderström, Helsingfors 1946
Shepherd's pie

Shepherd's pie lounasravintolassa.
Kasvis- ja lihaversio shepherd's piestä myynnissä ruokakaupassa.
Shepherd's pie tallinnalaisessa ravintolassa.
Shepherd's pie ("lammaspaimenen piiras"), tunnetaan myös nimellä Hachis Parmentier, on jauhelihalla täytetty piiras jossa on perunasoseesta tehty kuori. Se kuuluu englantilaiseen keittiöön.
Reseptistä on monia muunnelmia, mutta olennaisiin ainesosiin kuuluu liemessä tai kastikkeessa keitetty jauheliha sipuleiden kera, joka peitetään perunasosekerroksella ennen paistamista. Joskus täytteeseen lisätään myös muita vihanneksia, kuten herneitä, sokerimaissia, selleriä tai porkkanoita. Piiras joskus myös gratinoidaan juustoraasteella jolloin sen päälle saadaan kerros sulanutta juustoa.
Etymologia

Ruokalaji tunnettiin nimellä cottage pie ("mökkipiiras") vuodesta 1791.
Termi shepherd's pie ilmaantui vasta vuonna 1854, ja sitä käytettiin aluksi cottage pien synonyyminä riippumatta siitä oliko liha nautaa vai lammasta. Kuitenkin 2000-luvulta lähtien Isossa-Britanniassa termiä shepherd's pie on käytetty yleensä silloin kun ruoassa on käytetty lampaanlihaa.
Ranskalainen nimi hachis Parmentier on dokumentoitu ranskaksi vuonna 1900, ja englanniksi vuonna 1898. Hachis on mitä tahansa hienonnettua; englannin kielen sana hash tulee siitä. Parmentier tulee Antoine-Augustin Parmentieristä jonka mukaan on nimetty monia perunaruokalajeja, koska hän vaikutti perunan markkinointiin Ranskassa 1700-luvulla.
Historia

Vanhoissa keittokirjoissa ruokalaji esitellään tapana käyttää liharuoan tähteet, ja piiras vuorattiin sivuilta ja pohjalta perunasoseella, ja sen päälle tehtiin perunasoseesta kansi.
Ranskassa hachis Parmentier oli "köyhien ruokaa" ja kuului cuisine bourgeoisieen, mutta sille annettiin silti kunniasija Pariisin ruokanäyttelyssä.
Hachis Parmentier on taloudellinen tapa käyttää liharuoan tähteet, etenkin pot-au-feusta. Henri-Paul Pellaprat listaa sen tähteistä kertovassa luvussaan, kuten myös cuisine bourgeoisien "raamattu" Mme. St-Ange nimellä hachis de bœuf au gratin.
Laadukkaamman version ruokalajista kehitti Auguste Escoffier vuonna 1921 uuniperunasta jonka täyte poistettiin, sekoitettiin jauhelihaan ja lyonilaiskastikkeeseen, ja sitten laitettiin takaisin perunankuoreen paistamista varten. Tätä versiota ei löydy normaaleista keittokirjoista.
Shunpei Inoue

| Henkilötiedot |
| --- | --- | --- |
Koko nimi: Shunpei Inoue
Syntymäaika: 
Syntymäpaikka: Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Osaka SC |  |
Maajoukkue
| 1923 | Japani | 1 (0) |
Shunpei Inoue (jap. 井上 俊平, Inoue Shunpei) oli japanilainen jalkapalloilija.
Jalkapallomaajoukkue

Inoue debytoi Japanin A-maajoukkueessa toukokuussa 1923.
Aiheesta muualla

National Football Teams
Sinfonia nro 1 (Bruckner)

Anton Brucknerin sinfonia nro 1 c-molli oli ensimmäinen sinfonia, jonka säveltäjä katsoi esityskelpoiseksi. Hän sävelsi sen f-molli-sinfoniansa (Studiensymphonie) jälkeen, mutta ennen ns. 0. sinfoniaansa. Hän omisti teoksensa Wienin yliopistolle saatuaan kunniatohtorin arvon vuonna 1891. Bruckner itse antoi teokselleen kutsumanimen Das kecke Beserl (sähäkkä naikkonen).
Osat

Allegro
Adagio
Scherzo: Lebhaft – Trio: Langsam
Finale: Bewegt und feurig
Historia

Bruckner sävelsi sinfonian alkuperäisversion Linzissä ja johti sen kantaesityksen siellä vuonna 1868. Versio on saatavilla William Carraganin painoksena, ja sen on levyttänyt Georg Tintner. Vuoden 1877 uudistettu versio, Linzin-versio, on tehty nimestään huolimatta Wienissä. Se on saatavilla Robert Haasin (1935) ja Leopold Nowakin (1953) laitoksina. Useimmat levytykset – muiden muassa Eugen Jochumin ja Sächsische Staatskapelle Dresdenin kuuluisa tulkinta – pohjautuvat näihin kahteen editioon.
Wien-nimellä tunnettu vuoden 1891 versio eroaa huomattavasti aiemmista. Se on saatavilla Günther Broschen julkaisemana (1980). Muiden muassa Riccardo Chailly, Gennadi Roždestvenski ja Günter Wand ovat levyttäneet sen.
Cyrill Hynais'n laitos vuodelta 1893 on ensimmäinen julkaistu. Se on hyvin lähellä vuoden 1891 versiota.
Koko sinfonia levytettiin kaupallisesti ensimmäistä kertaa Volkmar Andreaen johdolla vuonna 1950. Levytyksellä käytettiin ensimmäistä julkaistua versiota.
Kokoonpano

2 huilua (toisessa osassa 3 huilua)
2 oboea
2 klarinettia
2 fagottia
4 käyrätorvea
2 trumpettia
3 pasuunaa
patarummut
jouset
Aiheesta muualla

IMSLP: Symphony No.1 in C minor (Bruckner, Anton) (nuotteja)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Symphony No. 1 (Bruckner)
Käännös suomeksi
Seepravuokkokala

| Seepravuokkokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Koralliahvenet Pomacentridae
Suku::  Vuokkokalat Amphiprion
Laji::  clarkii
Kaksiosainen nimi
 Amphiprion clarkii  Bennett, 1830 
Katso myös
   Seepravuokkokala Wikispeciesissä   Seepravuokkokala Commonsissa 
Infobox OKNimi-testi OKIUCN-testi OK: 
Seepravuokkokala (Amphiprion clarkii) on koralliriuttojen pyöreämuotoinen kala, jota pidetään myös meriakvaarioissa.
Koko ja ulkonäkö

Seepravuokkokala kasvaa huomattavasti suuremmaksi kuin tutumpi vuokkokala, jopa 15 cm pitkäksi. Sillä on leveämpien ruskean-musta-oranssien pystyraitojen välissä kaksi tai kolme kapeaa valkoista juovaa. Pyrstöevä on keltainen.
Alkuperä

Seepravuokkokaloja elää luonnossa laajoilla alueilla Intian valtamerellä ja  Tyyneltä valtamerellä. Se viihtyy laguuneissa ja koralliriuttojen rinteillä 1-60 metrin syvyydessä.
Käyttäytyminen ja lisääntyminen

Seepravuokkokalat elävät symbioosissa merivuokon kanssa; niiden suosimiksi lajeiksi tiedetään  monia vuokkolajeja:  kuplavuokko (Entacmaea quadricolor), Cryptodendrum adhaesivum, Heteractis aurora, Heteractis crispa, Heteractis magnifica, Heteractis malu, Macrodactyla doreensis, ja Stichodactyla -suvun vuokot Stichodactyla gigantea, Stichodactyla haddoni ja Stichodactyla mertensii.
Sigurd Wegelius

Sigurd Wegelius (22. kesäkuuta 1884 Helsinki – 26. huhtikuuta 1920 Viipuri) oli suomalainen ruotsin kielellä kirjoittanut kirjailija.
Teoksia

Ett blad ur lidandets underbara bok.    Söderström, Helsingfors 1914
Ackord : noveller.    Söderström, Helsingfors 1915
Dårar : novell i dialog.   Söderström, Helsingfors 1916
Shunki Higashi

| Henkilötiedot |
| --- | --- | --- |
Koko nimi: Shunki Higashi
Syntymäaika: 28. heinäkuuta 2000 (ikä 24)
Syntymäpaikka: Ehime, Japani
Kansalaisuus:  Japani
Pelipaikka: Keskikenttäpelaaja
Pituus: 180 cm
Seurat
| Vuodet | Seura | O (M) |
| 2018– | Sanfrecce Hiroshima | 12 (0) |
Maajoukkue
| 2019 | Japani U-20 |  |
 Seurajoukkueuran tilastot kattavat vain kansalliset sarjat.
Shunki Higashi (jap. 東 俊希, Higashi Shunki; s. 28. heinäkuuta 2000 Ehime) on japanilainen jalkapalloilija.
Jalkapallomaajoukkue

Higashi kuului Japanin U-20 joukkueeseen alle 20-vuotiaiden MM-kilpailuissa 2019.
Aiheesta muualla

Soccerway
Sevillan yliopisto

| Sevillan yliopisto> Universidad de Sevilla |
| --- | --- |

Perustettu:  1505
Tyyppi:  Julkinen
Rehtori:  Antonio Ramírez de Arellano López
Opiskelijoita:  73 350
Sijainti:  Sevilla,  Espanja ()
Sivusto:  http://www.us.es/
Yliopiston päärakennus
Sevillan yliopisto (esp. Universidad de Sevilla) on Sevillassa Espanjassa sijaitseva yliopisto. Yliopiston on perustanut Rodrigo Fernández de Santaella vuonna 1505, ja siellä voi opiskella esimerkiksi humanistisia ja matemaattisia tieteitä.
Historia

Espanjan kuningas Alfonso X antoi jo 1256 Sevillan kaupungille perustaa sinne studium latinan ja arabian opetusta varten, mutta tämä ei koskaan toteutunut. Vuonna 1502 Ferdinand ja Isabella vierailivat Sevillassa ja antoivat kaupunginhallitukselle luvan perustaa sinne oppilaitos teologian, kanonisen ja maallisen lain, lääketieteen ja vapaiden taitojen opettamiseksi. Vuonna 1505 Sevillan arkkidiakoni Rodrigo Fernández de Santaella sai paavi Julius II:n antamaan bullan yliopiston perustamisesta Sevillaan. Ensimmäiset opiskelijat aloittivat vuonna 1516. Yliopisto ja alun perin köyhille opiskelijoille suunnattu Neitsyt Marian ja Jeesuksen kollegio (Colegio de Santa María de Jesús), josta ajan mittaan tuli eliitin opinahjo, elivät tiiviissä yhteistyössä rinnakkain mutta erillisinä.
Samalla kertaa v. 1503 perustettiin merenkulkijoiden opisto Universidad de Mareantes, jossa opetettiin merenkulkua, navigointia, kartanpiirtämistä, matematiikkaa ja sotilastaitoja. Tällä koululla ja siellä opiskelleilla merimiehillä ja upseereilla oli erittäin suuri merkitys löytöretkien aikaan ja Uuden maailman valloituksessa. Opisto hiipui kuitenkin 1600-luvulla Espanjan tieteen yleisen taantumisen myötä.
1760-luvulla Kaarle III:n hallituskaudella yliopistoa uudistettiin, ja kun jesuiittat oli karkotettu 1767, yliopisto otti entisen jesuiittakonventin tilat käyttöönsä. Taantumukselliset ja uudistusmieliset olivat vuorotellen niskan päällä, kunnes kollegio lakkautettiin lopullisesti 1836. Sen tiloissa toimi pappisseminaari vuoteen 1920 asti. Huolimatta uudistus- ja maallistamisyrityksistä katolinen kirkko hallitsi korkeampaa opetusta koko 1800-luvun ajan. 1900-luvun alussa vapaamielisemmät voimat pääsivät välillä voitolle, ja yliopisto koki lyhyen kukoistuskauden tasavallan aikaan. Vapaampi vaihe päättyi kansallisten voittoon Espanjan sisällissodassa 1939, ja yliopisto oli tiukasti Francon hallituksen valvonnassa aina vuoteen 1978 asti, jolloin uusi perustuslaki takasi yliopistojen autonomian. Sevillan yliopisto liittyi 1999 muiden Espanjan yliopistojen tavoin Bolognan prosessiin.
Yliopisto tänään

Yliopiston päärakennus on ollut vuodesta 1948 asti Sevillan vanha tupakkatehdas, 1700-luvulta peräisin oleva laaja rakennuskompleksi vanhan kaupungin ulkopuolella, mutta silti nykyisen Sevillan keskustassa. Georges Bizet'n tunnettu ooppera Carmen sijoittuu samaan tehtaaseen.[lähde? ]
Sevillan yliopistossa on 27 tiedekuntaa ja niissä yhteensä 134 eri alojen laitosta. Siellä voi suorittaa kandidaatintutkinnon 90 eri aineessa, maisterintutkinnon 111 aineessa, ja tohtorintutkinnon 32 aineessa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Singapore Flyer

Singapore Flyer
Kapseli sisältä
Singapore Flyer on maailman kolmanneksi suurin maailmanpyörä. Se on 165 metriä korkea ja sijaitsee Singaporen Marina Bayn alueella. Singapore Flyer valmistui vuonna 2008 ja oli maailman suurin maailmanpyörä vuoteen 2014 saakka, jolloin kolmisen metriä korkeampi High Roller otettiin käyttöön Las Vegasissa.
Aiheesta muualla

Kuvia tai muita tiedostoja aiheesta Singapore Flyer Wikimedia Commonsissa
Shunsuke Andō

| Henkilötiedot |
| --- | --- | --- |
Koko nimi: Shunsuke Andō
Syntymäaika: 10. elokuuta 1990 (ikä 34)
Syntymäpaikka: Tokio, Japani
Kansalaisuus:  Japani
Pelipaikka: Maalivahti
Pituus: 185 cm
Seurat
| Vuodet | Seura | O (M) |
| 2009– 2013 | Kawasaki Frontale →Shonan Bellmare | 5 (0) 10 (0) |
 Seurajoukkueuran tilastot kattavat vain kansalliset sarjat.
Shunsuke Andō (jap. 安藤 駿介, Andō Shunsuke; s. 10. elokuuta 1990 Tokio) on japanilainen jalkapalloilija.
Jalkapallomaajoukkue

Andō kuului Japanin U-23 joukkueeseen kesäolympialaisissa 2012.
Aiheesta muualla

Soccerway
Japanin joukkue – Jalkapallo kesäolympialaisissa 2012
1 Gonda |
2 Tokunaga |
3 Ogihara |
4 H. Sakai |
5 Yoshida |
6 Muramatsu |
7 Ōtsu |
8 Yamamura |
9 Sugimoto |
10 Higashi |
11 Nagai |
12 G. Sakai |
13 Suzuki |
14 Usami |
15 Saitō |
16 Yamaguchi |
17 Kiyotake |
18 Andō |
Valmentaja Sekizuka
Shepherd’s Bushin metroasema

Shepherd’s Bushin metroasema on Lontoon metron Central Linen asema Hammersmith and Fulhamin alueella Lontoossa Yhdistyneessä kuningaskunnassa. Asema sijaitsee Shepherd’s Bushin kaupunginosassa Lontoon matkakortin maksualueella 2.
Metroaseman välittömässä läheisyydessä on Shepherd’s Bushin rautatieasema, joka on London Overgroundin ja Southern-yhtiön junien käytössä. Noin puolen kilometrin päässä sijaitsee myös Shepherd’s Bush Marketin metroasema, joka tunnettiin vuoteen 2008 asti myös pelkästään nimellä Shepherd’s Bush. Kaikilta näiltä asemilta on yhteys Westfield London -kauppakeskukseen.
Historia

Asema on avattu 30. heinäkuuta 1900 osana Central London Railwayta. Vuonna 2008 asema remontoitiin perusteellisesti. Alkuperäinen Harry Bell Measuresin suunnittelema asemarakennus purettiin ja korvattiin kokonaan uudella tilavammalla rakennuksella.
Uuden asemarakennuksen työmaa elokuussa 2008
Vuonna 2008 purettu alkuperäinen rakennus
Aseman laiturialuetta
Aiheesta muualla

Kuvia tai muita tiedostoja aiheesta Shepherd’s Bushin metroasema Wikimedia Commonsissa
Shepherd's Bushin asema Lontoon liikennelaitoksen sivuilla (englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| White Cityn metroasema (en) ▷ West Ruislipin asema (en) / Ealing Broadway (en) |  |  Central Line |  | Holland Parkin metroasema ▷ Eppingin metroasema |
muokkaa wikidataa
Siiri Åkerberg

Siiri Juliana (Johanna) Åkerberg (o.s. Lunden, 1. lokakuuta 1896 Nivala – 24. heinäkuuta 1971 Nivala) oli suomalainen opettaja, matkapuhuja ja muistelmakirjailija.
Nivalan Tällinkankaalla syntyneen Åkerbergin vanhemmat olivat nahkuri Jonni (Johan) Lunden ja Leena Stiina Häkkilä. Jonni Lunden oli saanut perintönä isältään Samual Lindenilta nahkuriliikkeen mutta ei kyennyt lopulta hoitamaan sitä muun muassa liiallisen alkoholin käytön takia. Liike myytiin ja isä Jonni lähti Pohjois-Suomeen ja äiti Leena-Stiina Tammisaareen ja sieltä edelleen Yhdysvaltoihin. Perheen lapset joutuivat huutolaisiksi. Siiri oli aluksi huutolaisena Ypyän Pikkumäen torpassa mutta monien vaiheiden jälkeen hän pääsi amiraali Karl Toppeliuksen perheeseen Helsinkiin.
Siiri oppi ruotsin kielen ja valmistui 1914 kansakoulunopettajaksi Helsingin alakansakoulun opettajaseminaarista. Hän oli aluksi Sauvossa yksityisen kansakoulun opettajana ja sitten Saustilan kartanossa Schaumanin perheen lasten kotiopettajana. Vuodesta 1918 aina 1930-luvulle asti hän toimi Kotikasvatusyhdistyksen matkapuhujana. Siiri meni naimisiin 1925 ruotsalaisen hissiteknikon Karl Sigurd Åkerbergin joka työskenteli Kone Oy:n palveluksessa Helsingissä. Karl Åkerberg kuoli talvisodan alkuvaiheissa 4. joulukuuta 1939 Helsingin pommituksessa. Siiri Åkerberg oli tämän jälkeen muutamia vuosia Kone Oy:n palveluksessa mutta hän siirtyi jatkosodan aikana Ruotsiin ja toimi siellä Suomen avustuskomitean palveluksessa huolehtien Ruotsissa olleista suomalaisista sotapakolaislapsista.
Sodan jälkeen Siiri Åkerberg jäi Ruotsiin ja toimi siellä kansakoulunopettajana. Jäätyään eläkkeelle 1960-luvun alussa hän muutti takaisin kotiseudulleen Nivalaan. Hän kirjoitti kaksi omaelämäkerrallista muistelmateosta ja kuului myös Ylivieskan seudun taideyhdistyksen kirjallisen jaoston johtokuntaan 1966–1970.
Teoksia

Huutolaistyttö. Keski-Pohjanmaan kirjapaino, Ylivieska 1964
Päivien paljous : jatkoa Huutolaistyttöön, Tekijä, Nivala 1966
Joutsenprinsessa

| Joutsenprinsessa> The Swan Princess |
| --- | --- |

Ohjaaja:  Richard Rich
Käsikirjoittaja:   Brian Nissen  Richard Rich 
Perustuu:  Pjotr Tšaikovskin balettiteokseen Joutsenlampi
Tuottaja:   Richard Rich  Jared F. Brown 
Säveltäjä:  Lex de Azevedo
Pääosat:   Jack Palance  Howard McGillin  Michelle Nicastro  Steven Wright  John Cleese 
Valmistustiedot
Valmistusmaa:  Yhdysvallat
Tuotantoyhtiö:  Nest Entertainment
Levittäjä:  InterCom Netflix New Line Cinema Columbia Pictures
Ensi-ilta:  18. marraskuuta 1994
Kesto:  90 minuuttia
Alkuperäiskieli:  englanti
Budjetti:  21 000 000 dollaria
Tuotto:  9 771 658 dollaria
Seuraaja:  Joutsenprinsessa ja taikavuoren salaisuus
Aiheesta muualla
IMDb 
Elonet
AllMovie
Infobox OKNimi-testi OK: 
Joutsenprinsessa (The Swan Princess) on yhdysvaltalainen animaatioelokuva vuodelta 1994. Elokuva perustuu Pjotr Tšaikovskin Joutsenlampi-balettiin, jonka pääosassa on prinsessa nimeltä Odette. Ilkeän velhon takia Odette muuttuu öisin kuun paistaessa joutseneksi, ja loitsun voi murtaa vain lupaus ikuisesta rakkaudesta. Elokuvan on ohjannut entinen Disney-ohjaaja Richard Rich, joka on aiemmin työstänyt muun muassa piirrosklassikkoja Topi ja Tessu, Pelastuspartio Bernard ja Bianca ja Hiidenpata.
Elokuva on saanut neljä jatko-osaa: Joutsenprinsessa ja taikavuoren salaisuus (1997), Joutsenprinsessa ja lumottu valtakunta (1998), Joutsenprinsessan joulu (2012) ja The Swan Princess: A Royal Family Tale (2014).
Juoni

Leskeksi jääneet kuningas Vilhelm ja kuningatar Alberta hallitsevat valtakuntiaan tahoillaan. Vilhelmin perillinen on hänen tyttärensä, prinsessa Odette, ja Albertalla on poika, prinssi Derek. He yrittävät kihlata lapsia toisilleen jotta valtakunnat yhdistyisivät. Vuosien mittaan Odette ja Derek tapaavat toisensa joka kesä ja heidät yritetään saada rakastumaan. Suunnitelma ei kuitenkaan onnistu, sillä kaksikko vain välttelee ja kiusaa toisiaan. Yllättäen, aikuisiksi kasvaneet Derek ja Odette ihastuvat toisiinsa. Odette kuitenkin uskoo Derekin rakastuneen häneen vain ulkonäkönsä vuoksi eikä häitä järjestetä.
Kotimatkalla metsässä Vilhelm ja Odette kohtaavat ilkeän Rupert-velhon, jonka Vilhelm on karkottanut valtakunnastaan vallankaappausaikaiden vuoksi. Rupert muuttaa itsensä Suureksi eläimeksi ja sieppaa Odetten. Vilhelm ehtii ennen kuolemaansa kertoa Derekille, että heidän kimppuunsa hyökännyt peto ei ole se, miltä se näyttää. Kaikki muut uskovat Odetten kuolleen, mutta Derek ei suostu antamaan periksi vaan aikoo löytää hänet ja harjoittelee jousiammuntaa Suuren eläimen tuhoamiseksi.
Rupert-velho vie Odetten lammelle, jossa hän on langettanut tämän päälle loitsun ja muuttanut tämän joutseneksi. Lumous raukeaa aina kuunvalon aikaan ja kun kuutamo häipyy lammelta, Odette muuttuu takaisin joutseneksi. Odette pelastuu kiroukselta vain, kun hänelle vannotaan ikuista rakkautta ja se todistetaan maailmalle. Velho-Rupert itse suostuu murtamaan kirouksen, jos Odette suostuu hänen vaimokseen ja he hallitsevat valtakuntaa yhdessä.
Ääninäyttelijät > Alkuperäiset ääninäyttelijät

| 0 | 1 | 2 |
| --- | --- | --- |
|  Michelle Nicastro  | … |  prinsessa Odette   |
|  Liz Callaway  | … |  prinsessa Odetten lauluääni    |
|  Howard McGillin  | … |  prinssi Derek   |
|  Sandy Duncan  | … |  kuningatar Alberta (engl. Uberta)   |
|  Jack Palance  | … |  Rupert-velho (engl. Rothbart)   |
|  John Cleese  | … |  Jean-Bob   |
|  Steven Wright  | … |  Sepi (engl. Speed)   |
|  Steve Vinovich  | … |  Lunni (engl. Puffin)   |
|  Dakin Matthews  | … |  kuningas Vilhelm (engl. William)   |
|  Mark Harelik  | … |  lordi Rogers   |
Ääninäyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Veikko Honkanen  | … |  kuningas Vilhelm, Rogers, Kamariherra, muusikoita   |
|  Antti Pääkkönen  | … |  Jean-Bob, kertoja, muusikoita   |
|  Seppo Pääkkönen  | … |  Sepi, Rupert-velho   |
|  Topi Lehtipuu  | … |  prinssi Derek   |
|  Petteri Summanen  | … |  Lunni, Romly   |
|  Maija-Liisa Peuhu  | … |  kuningatar Alberta, Rupertin apuri   |
|  Meri Holopainen  | … |  nuori Odette   |
|  Tuomas Oksanen  | … |  nuori Derek   |
|  Outi Järvelä  | … |  prinsessa Odette (laulu)   |
|  Piia Parviainen  | … |  prinsessa Odette (puhe)   |
Vastaanotto

Joutsenprinsessa sai ensi-iltansa amerikkalaisissa elokuvateattereissa 18. marraskuuta 1994. Elokuva ei ollut yleisömenestys, sillä se keräsi lipputuloina vain alle 10 miljoonaa dollaria. Yhtenä syynä huonoon menestykseen pidettiin Disneyn päätöstä laittaa uudelleen teatterilevitykseen jo kesällä ensi-iltansa saanut Leijonakuningas. Elokuvan kappale ”Far Longer Than Forever” (suomeksi Ain täältä ikuisuuteen) oli ehdolla parhaan laulun Golden Globe -palkinnon saajaksi, mutta palkinnon vei lopulta Leijonakuninkaan ”Can You Feel the Love Tonight”.
Aiheesta muualla

Joutsenprinsessa Internet Movie Databasessa (englanniksi)
Joutsenprinsessa Elonet.
Sivu

Wikisanakirjassa on tähän liittyvä sananselitys: .
Sivu voi tarkoittaa seuraavia asioita:
sivu, kirjan, sanoma- tai aikakauslehden yms. lehden jompikumpi, usein sivunumerolla varustettu puoli
sivu, monikulmion vierekkäiset kärjet yhdistävä jana
sivu, monitahokkaan tahko
sivu, verkkosivu eli www-sivu, Internetissä julkaistu hypertekstidokumentti
sivu, tietokoneen näennäismuistijärjestelmässä määrämittainen muistialue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sivu”, voi hakea sivunnimihaulla, laajalla sivunnimihaulla tai tekstihaulla.
Space rock

| Space rock |
| --- | --- |
Alkuperä:  progressiivinen rock, psykedeelinen rock, elektroninen musiikki, ambient
Alkuperämaa:   Yhdistynyt kuningaskunta
Kehittymisen ajankohta:  1960-luvun puoliväli
Tyypillisiä soittimia:  laulu, kitara, bassokitara, mellotron, syntetisaattori, koskettimet, rummut, kielisoitimet, sekvensseri
Kehittyneitä tyylilajeja / suuntauksia:  post-rock, shoegazing, dream pop, neo-psychedelia
Space rock (suom. avaruusrock) on yksi rock-musiikin alalajeista. Tyylillisesti se on ottanut vaikutteita progressiivisesta rockista, psykedeelisestä musiikista sekä elektronisesta musiikista. Tyypilliseen space rock -kappaleeseen kuuluvat pitkät, yleensä hidastempoiset instrumentaaliosuudet syntetisaattoreilla ja kokeellisella kitaroinnilla varustettuna. Sanoitukset käsittelevät tieteisaiheisia teemoja. Tunnetuimpia genreen kuuluvia yhtyeitä ovat englantilaiset Pink Floyd ja Hawkwind. Nykyään monet 1990- ja 2000-luvun vaihtoehtobändit yhdistetään genreen, vaikka musiikki on tyylillisesti ollut melodisempaa ja yksinkertaisempaa.